වැලිකඩ බන්ධනාගාරයේ ප්‍රභූ රැඳවියන් රදවා තැබෙන සිරමැදිරියක් හදිසියේ ප්‍රතිසංස්කරණය කෙරෙන බවට පළ වන වාර්තාවල සත්‍යයතාවයක් නොමැති බව බන්ධනාගාර දෙපාර්තමේන්තුව පවසනවා.එම දෙපාර්තමේන්තුවේ ජ්‍යෙෂ්ඨ ප්‍රකාශකයෙකු සදහන් කළේ බන්ධනාගාර වාට්ටුවල සාමාන්‍යයෙන් සිදුවන අලූත්වැඩියා කිරීමේ කටයුතු පමණක් සිදුකෙරෙන බවයි.කෙසේ වෙතත්, මාධ්‍ය වාර්තා පළ වී තිබුණේ විජය කුමාරතංග සහ සරත් ෆොන්සේකා රදවා තැබුණු වැලිකඩ බන්ධනාගාරයේ සිර මැදිරිය ඇතුළු තවත් සිර මැදිරි කිහිපයක් හදිසියේ ප්‍රතිසංස්කරණය කරන බවටයි.